Ég get verið óttalegt nörd þegar það kemur að vissum tegundum af kökumixi síðan ég bjó í Bandaríkjunum . Ég elskaði að skoða úrvalið í Safeway og QFC og ég held að margir Bandaríkjamenn viti mögulega ekki hvað það er að baka frá grunni . Ég gleymi því að minnsta kosti ekki þegar ég bakaði eitt sinn skúffuköku með súkkulaðikremi ( eins einfalt og það getur nú orðið ) og fór með í vinnuna . “ You made this from scratch ” var ég spurð með undrun og ekki urðu þau minna hissa þegar ég kom með upprúllaðar ömmupönnsur eða annað góðgæti sem ekki var gert út pakka . Hins vegar varð ég hrifnari og hrifnari af kökumixum eftir því sem ég prófaði mig áfram með þau en að sjálfsögðu er kökumix ekki það sama og kökumix . Ég átti mín uppáhalds og mikið sem ég var glöð þegar ég rak augun í Red Velvet kökumixið frá Betty Crocker þegar ég var í Nettó í dag . Þetta mix flokkast algjörlega sem eitt af mínum uppáhalds og er gaman að leika sem með rauðu kökubotnana . Það væri óskandi að ég hefði tíma til að baka í dag en því miður er ég svo upptekin við að pakka niður í ferðatöskur að það verður að bíða betri tíma , lofa þó einhverjum skemmtilegum hugmyndum með Red Velvet mixi fljótlega . Mæli með að þið skellið í Red Velvet Verkalýðsköku með hvítu smjörkremi / Vanilla Frosting frá Betty Crocker . Share the post " Red Velvet kökumix til í Nettó "